Anjing gembala Kaukasus

thumb
Anjing gembala Kaukasus ialah satu baka anjing penjaga haiwan ternakan yang asli di rantau Kaukasus, khususnya Georgia, Armenia, Azerbaijan, dan Dagestan. Ia dibiakbakakan di Kesatuan Soviet dari sekitar tahun 1920 daripada anjing-anjing Pergunungan Kaukasus dan rantau-rantau steppe di Rusia Selatan. Pergunungan Kaukasus di Georgia dahulunya pernah menjadi rantau utama bagi taburan anjing gembala Kaukasus, dari segi bilangan dan kualiti anjing yang hadir di kawasan itu.

Sejarah
Selama berabad-abad, anjing yang serupa dengan anjing gunung Kaukasus telah berkhidmat kepada para gembala di Pergunungan Kaukasus sebagai anjing penjaga haiwan ternakan, yang melindungi biri-biri daripada pemangsa, terutamanya serigala dan manusia pencuri biri-biri. Anjing-anjing ini tertabur di serata kawasan luas dan terdapat banyak variasi rantauan: yang di Azerbaijan agak tinggi dan berbinaan ringan; yang di Dagestan adalah lebih kecil dan kira-kira bergaris luar segi empat sama; bekas wilayah ASSR Checheno-Ingush, kini Ingushetia dan Chechnya, bertubuh berat dan sangat besar. Anjing dari Georgia diterima secara meluas sebagai anjing yang lebih baik dan lebih seragam daripada anjing dari wilayah lain.

Semasa abad kedua puluh, pembiak baka Soviet memilih sesetengah keragaman ini dalam kalangan anjing Kaukasus dan menghasilkan baka anjing gembala Kaukasus. Anjing gembala Kaukasus pertama kali diperihalkan secara saintifik oleh ahli kinologi Rusia Aleksandr Mazover, yang mencatatkan bahawa pusat taburan baka ini, dari segi bilangan dan kualiti, ialah Georgia, Azerbaijan, Armenia, dan Dagestan. Walaupun anjing dari kawasan berlainan di rantau ini mengongsi ciri-ciri umum yang terdapat kini pada anjing gembala Kaukasus, anjing gembala Kaukasus dari Georgia dianggap sebagai contoh terbaik bagi baka ini kerana saiz, struktur muskuloskeletal berkuasa, dan bulu panjang menarik. Atas sebab ini, SSR Georgia menjadi rantau utama untuk membiakbakakan anjing gembala Kaukasus di Kesatuan Soviet.

Baka ini diterima secara muktamad oleh Persekutuan Kinologi Antarabangsa pada tahun 1984 di bawah naungan Kesatuan Soviet.

Ciri
Anjing gembala Kaukasus ialah anjing besar yang biasanya berukuran seberat . Ketinggian pilihan pada paras kelasa adalah dalam julat  untuk betina dan  untuk jantan; ketinggian dan berat minimum untuk pendaftaran merupakan  dan  untuk betina dan  dan  untuk jantan. Kelanjutan usia dilaporkan pada tahun 2020 pada 10–11 tahun; sebuah kajian yang diterbitkan pada tahun 2024 mendapati jangka hayat median sebanyak 5.4 tahun, angka paling rendah pada semua baka yang dikaji; walau bagaimanapun, saiz sampel hanyalah 22 ekor anjing.

Dari segi penampilan, ia hampir menyerupai anjing Kars.

Kegunaan
Anjing gembala Kaukasus pernah berkhidmat sebagai anjing pengawal dan anjing pemburu beruang dan kini ia bekerja sebagai anjing pengawal penjara di Rusia.

Sekatan
Baka ini dilarang di Denmark. dan tertakluk kepada sekatan di Rusia.

Catatan

Rujukan

Gembala Kaukasus, Anjing
Gembala Kaukasus, Anjing
Gembala Kaukasus, Anjing
Gembala Kaukasus, Anjing
Gembala Kaukasus, Anjing
Gembala Kaukasus, Anjing
Gembala Kaukasus, Anjing
Gembala Kaukasus, Anjing
Gembala Kaukasus, Anjing